It’est sa vida?

Sa vida est s’amore lontanu,
una cosa bramada e non godida:
tott’in cue est sa vida.

Issa passat currinde onzi die:
mentras ses cun issa discuntentu
si nd’andat che unu entu.

Cando tue la cheres ancora
e casi has imparadu a la vivire,
non la podes godire.

La cherias ancora firmare
ma su tempus passadu veramente
non torrat zertamente.

Ti trattenet ancora s’isperu
chi enzat atteru tempus in favore:
ti occhit su dolore,

Una pena terribile, manna,
chi suffrimos in terra tottu cantos
peccadores e santos.